CELEX: 62020TN0091
Language: lt
Date: 2020-05-15 00:00:00
Title: Byla T-91/20: 2020 m. gegužės 15 d. pareikštas ieškinys byloje WT / Komisija

10.8.2020   
            
            
               LT
            
            
               Europos Sąjungos oficialusis leidinys
            
            
               C 262/26
            
         
      2020 m. gegužės 15 d. pareikštas ieškinys byloje WT / Komisija
      
      (Byla T-91/20)
      (2020/C 262/36)
      Proceso kalba: anglų
      
         Šalys
      
      
         Ieškovė: WT, atstovaujama advokatų G. Pandey ir V. Villante
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti 2019 m. lapkričio 7 d. paskyrimų tarnybos sprendimą, apie kurį jai pranešta per ARES sistemą tą pačią dieną ir kuriuo atmestas jos 2019 m. liepos 17 d. pagal Europos Sąjungos pareigūnų tarnybos nuostatų 90 straipsnio 2 dalį pateiktas skundas ir prašymas sumokėti 30 000 EUR žalai atlyginti,
               
            
                  —
               
               
                  panaikinti 2019 m. balandžio 17 d. paskyrimų tarnybos sprendimą pagal Pareigūnų tarnybos nuostatų IX priedo 9 straipsnio 1 dalies b punktą skirti ieškovei papeikimą,
               
            
                  —
               
               
                  priteisti iš atsakovės 30 000 EUR dėl šių ginčijamų neteisėtų sprendimų patirtai žalai atlyginti,
               
            
                  —
               
               
                  taikyti prašomas pasirengimo nagrinėti bylą priemones, nurodytas ieškinyje,
               
            
                  —
               
               
                  priteisti iš Europos Komisijos ieškovės šiame procese patirtas bylinėjimosi išlaidas ir nurodyti jai padengti savo bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi dviem pagrindais.
      
                  1.
               
               
                  Pirmasis ieškinio pagrindas grindžiamas tuo, kad buvo pažeista rūpestingumo pareiga ir gero administravimo principas, įtvirtintas Europos Sąjungos pagrindinių teisių chartijos 41 straipsnyje.
               
            
                  2.
               
               
                  Antrasis ieškinio pagrindas grindžiamas protingo termino principo, įtvirtinto Europos Sąjungos pagrindinių teisių chartijos 41 straipsnyje, teisinio saugumo principo, Pareigūnų tarnybos nuostatų 12a straipsnio (draudimas priekabiauti) pažeidimu ir akivaizdžia vertinimo klaida.